cyanic-selkie/wikianc huggingface dataset:
Fabián de la Rosa
Pagsasanay
Una siyang nakatanggap ng pagsasanay sa larangan ng pagpipinta noong may sampung gulang pa lamang, mula sa tiyahing si Mariana de la Rosa. Tumanggap rin siya ng pagsasanay mula kay Agustin Saez habang nag-aaral sa Escuela de Bellas Artes y Dibujo (Paaralan ng Pinong Sining at Dibuho), bagaman tatlong taon lamang nagtagal sa paaralang iyon. Napagkalooban din siya ng pagsasanay nina Lorenzo Guerrero at Miguel Zaragoza. Noong 1908, ipinagkalooban siya ng pagkakataon ng Germinal Cigar Factory na maging isang eskolar sa Europa, kung saan nakapag-aral siya sa Academi de Julien ng Paris, Pransiya.
Pisikang aselarador
Ang mga eksperimentong isinasagawa sa pamamagitan ng mga particle accelerator ay hindi ipinapalagay na kabilang sa pisikang aselarador ngunit sa pisikang pampartikula, pisikang nukleyar, condensed matter physics(pisika ng malapot na materya), o pisikang materyal (alinsunod sa mga layunin ng eksperimento). Ang mga uri ng eksperimentong isinasagawa sa isang partikular na pasilidad ng accelerator ay tinitiyak ng mga katangian ng nalikhang partikulang sinag tulad ng enerhiyang katamtaman, uri ng partikula, intensidad at mga dimensyon''. ''
Fabián de la Rosa
Pagkaguro
Matapos maglakbay sa Europa, napabilang siya sa mga unang naging guro sa Paaralan ng Pinong Sining sa Pamantasan ng Pilipinas, kung saan ipinakilala niya sa mga estudyante ang madekorasyong anyo ng pagpipinta. Naging ganap na direktor si de la Rosa ng nasabing paaralan mula 1927 hanggang 1937.
Sale delle Langhe
<templatestyles src="Module:Infobox/styles.css"> Ang Sale delle Langhe ay isang comune (komuna o munisipalidad) sa Lalawigan ng Cuneo, rehiyon ng Piamonte, hilagang Italya, na matatagpuan mga 80 km timog-silangan ng Turin at mga 45 km silangan ng Cuneo. Noong Disyembre 31, 2004, mayroon itong populasyon na 509 at isang lugar na 10.9 km2.
Fabián de la Rosa
Pagtatanghal
Kasama ang esposa, muli siyang nagtungo sa Europa noong 1928, kung saan nagpinta siya sa Paris sa loob ng apat na buwan. Naglakbay din siya sa Munich, Ginebra, at Roma. Nang marating niya ang Madrid, Espanya, itinanghal ang kaniyang mga akdang larawan sa Ateneo de Madrid.
Sale delle Langhe
Ang munisipalidad ng Sale delle Langhe ay naglalaman ng frazione (pagkakahati) ng Arbi.
Fabián de la Rosa
Pagsusuri
Sinasabing nakapagpinta si de la Rosa ng may 1,000 mga gawa noong nabubuhay pa. Hinati ni Aurelio S. Alvero ang mga gawa ni de la Rosa sa tatlong kapanahunan: sa mga gawang maka-akademiko ngunit walang pagpapahalaga sa atmospera (kapaligiran), sa mga hugis na maka-akademiko na nagkaroon ng pagpapahalaga sa kapaligirang nararamdaman, at sa mga kathang may paglalaro sa paggamit ng mga kulay.
Sale delle Langhe
Ang Sale delle Langhe ay may hangganan sa mga sumusunod na munisipalidad: Camerana, Ceva, Montezemolo, Priero, at Sale San Giovanni.
Fabián de la Rosa
Pagsusuri
MGA NAGAWA
Sale delle Langhe
Pinagmulan ng pangalan
Ang buong teritoryo ng dalawang munisipalidad ng Sale delle Langhe at Sale San Giovanni ay kilala sa kasaysayan na may pangalang Sale o Sale delle Langhe hanggang Marso 2, 1948, nang ang tunggalian sa pagitan ng mga naninirahan sa nayon ng Bricco at ng mga Valle, ang kasalukuyang Sale delle Langhe, na nagtapos sa atas na humantong sa paghahati ng una sa pagtatatag ng munisipalidad ng Sale San Giovanni.
Fabián de la Rosa
Mga parangal at gantimpala
Bagaman yumao na, kinilala at pinagkalooban si de la Rosa ng mga gantimpalang Patnubay ng Sining at Kalinagan ng Lungsod ng Maynila noong 1968.
Nagkamit ng gantimpalang ginto ang Transplanting Rice (Paglilipat-tanim ng Palay) ni de la Rosa sa International Exposition na ginanap sa  St. Louis, Missourri noong 1904. Dito rin sa exposisyong ito nagwagi ng gantimpalang tanso (bronze) ang kaniyang The Death of General Lawton (Ang Kamatayan ni Heneral Lawton).
Ginanap ang isang pagtatanghal ng mga larawang ipininta ni de la Rosa sa Museong Jorge B. Vargas ng Unibersidad ng Pilipinas, sa Diliman, Lungsod ng Quezon, noong 14 Enero 2007. Pinamagatan itong “Fabian De la Rosa (1869-1938) Retrospective Exhibition,” at pinangasiwaan ng pamantasan sa tulong ng Spanish Program for Cultural Cooperation at ng Filipiniana.Net, isang sangay ng Vibal Publishing House, Inc.
Poggio Moiano
Ang Poggio Moiano ay isang komuna (munisipalidad) sa Lalawigan ng Rieti sa rehiyon ng gitnang Italya na Lazio, na matatagpuan mga 45 km hilagang-silangan ng Roma at mga 20 km timog ng Rieti.
Ang Poggio Moiano ay may hangganan sa mga sumusunod na munisipalidad: Colle di Tora, Frasso Sabino, Monteleone Sabino, Poggio Nativo, Pozzaglia Sabina, Rocca Sinibalda, Scandriglia, at Torricella in Sabina.
Franz Rosenzweig
Si Franz Rosenzweig (25 Disyembre 1886-10 Disyembre 1929) ang isa sa mga pinakamaimpluwensyang Hudiyong Aleman na pilosopo.
Ipinanganak si Rosenzweig sa Cassel sa isang di-relihyosong pamilyang Hudiyo. Sekular ang malaking bahagi ng kaniyang edukasyon; nag-aral siya ng kasaysayan at pilosopiya sa mga unibersidad ng Göttingen, München, at Freiburg im Breisgau.
Matagal na napag-isipan ni Rosenzweig na kumomberti sa Kristyanismo ngunit noong 1913 ay tinangkilik ang pilosopiyang Hudiyo. Nailathala ang kaniyang mga liham sa kaibigan niyang si Eugen Rosenstock-Huessy, na muntikan na niyang sundan sa Kristyanismo, bilang Judaism despite Christianity. Naging isa siyang pilosopo at estudyante ni Hermann Cohen.
Ang Stern der Erlösung (Bituin ng Pagkatubos) ang pangunahing akda ni Rosenzweig at ang kaniyang bagong pilosopiya kung saan itinuturing niya ang mga relasyon sa pagitan ng Dyos, sangkatauhan, at ang daigdig bilang nauugnay ng pagkalikha (creation), pahayag (revelation), at pagkatubos (redemption). Kinikritiko niya ang pilosopiyang Kanluranin, lalo na ang kay Hegel.
Nakipagtrabaho rin siya kasama ng kaniyang kaibigang si Martin Buber, isa pang Hudiyong skolar, sa isang pagsasaling-muli ng Biblyang Ebreo mula sa Ebreo patungo sa Aleman. Naging matatag ang kanilang pagkakaibigan bagaman magkasalungat ng ideolohiya ang dalawa: si Buber ay isang Siyonista, habang tutol sa programang ito si Rosenzweig.
Itinatag din ni Rosenzweig ang Freie Jüdische Lehrhaus, isang pook kung saan maaaring tuklasin muli ng mga Hudiyo ang kanilang pamanang Hudiyo. Nakapaglikha ito ng maraming mga kapuna-punang Hudiyong intelektwal.
Nagdusa siya mula sa muscular degenerative disease amyotrophic lateral sclerosis (ALS—ang mismong sakit na nakuha ni Stephen Hawking) at tungo sa katapusan ng kaniyang buhay ay kinailangan ang tulong ng kaniyang asawa sa pagasulat; bibigkasin ng asawa niya ang mga titik ng alpabeto hanggang senyasan siya ni Rosenzweig na tumigil, at nagpatuloy ang prosesong ito hanggang mahulaan ng kaniyang asawa ang salita o pariralang ninanais niya.
Panatang Makabayan
Ang Panatang Makabayan ay ang pambansang panunumpa ng mga Pilipino. Ito ay isa sa may dalawang pambansang panunumpa, ang isa pang panunumpa ay ang Panunumpa ng Katapatan sa Watawat, ang panunumpa sa watawat ng Pilipinas.
Sinasabi ang Panatang Makabayan sa mga seremonyang pang-watawat sa mga paaralan, kung ito ay sinasabi pagkatapos ang pambansang awit, Lupang Hinirang, pero bago ang Panunumpa ng Katapatan sa Watawat.
Ang pagsasabi ng Panatang Makabayan ay kinakailangan ng batas sa lahat ng mga publikong paaralan at sa mga pribadong paaralan na ay para sa mga o kung ang mayoria ng mga estudyante ay Pilipino: sa itong kaso, Batas Republika Blg. 1265, isa ng mga maraming batas sa mga pambansang simbolo. Ito ay naging batas sa Hulyo 11, 1955. Inimplementa ang batas sa mga paaralan sa paggamit ng isang utos ng Kagawaran ng Edukasyon, Kautusang Tagakagawaran Blg. 8, na naaprubahan noong Hulyo 21, 1955.
Kahit kung sabi ng Kautusang Tagakagawaran Blg. 8 na ang Panatang Makabayan ay pwedeng sabihin sa Ingles o kahit anong wikang bernakular, palaging sinasabi ngayon ang Panatang Makabayan sa Wikang Filipino. Pero, mayrong dalawang bersyon ng Panatang Makabayan sa Filipino: ang kasalukuyang bersyon na isang salin na mas maiksi at matulain at ang dating bersyon na ang direktong salin ng orihinal na Ingles.
DepEd Order 004-2023 version
Iniibig ko ang Pilipinas, aking lupang sinilangan, tahanan ng aking lahi; kinukupkop ako at tinutulungang maging malakas, masipag, at marangal. Dahil mahal ko ang Pilipinas, diringgin ko ang payo ng aking magulang, susundin ko ang tuntunin ng paaralan, tutuparin ko ang tungkulin ng mamamayang makabayan: naglilingkod, nag-aaral at nananalangin nang buong katapatan. Iaalay ko ang aking buhay, pangarap, pagsisikap sa bansang Pilipinas.
DepEd Order 54-2001 version
Iniibig ko ang Pilipinas, aking lupang sinilangan, tahanan ng aking lahi; kinukupkop ako at tinutulungang maging malakas, masipag, at marangal. Dahil mahal ko ang Pilipinas, diringgin ko ang payo ng aking magulang, susundin ko ang tuntunin ng paaralan, tutuparin ko ang tungkulin ng mamamayang makabayan: naglilingkod, nag-aaral at nagdadarasal nang buong katapatan. Iaalay ko ang aking buhay, pangarap, pagsisikap sa bansang Pilipinas.
Orihinal na bersyon
Iniibig ko ang Pilipinas Ito ang aking lupang sinilangan Ito ang tahanan ng aking lahi Ako'y kanyang kinukupkop at tinutulungan Upang maging malakas, maligaya at kapakipakinabang Bilang ganti, ay diringgin ko ang payo ng aking mga magulang Susundin ko ang mga tuntunin ng aking paaralan Tutuparin ko ang mga tungkulin ng isang mamamayang makabayan at masunurin sa batas Paglilingkuran ko ang aking bayan nang walang pag-iimbot at ng buong katapatan Sisikapin kong maging isang tunay na Pilipino sa isip, sa salita, at sa gawa.
Literal translation of current version
I love the Philippines - the land of my birth, Home of my race - who kept me and has been helping me To become strong, industrious and honorable. I love the Philippines - and for this... I will heed the counsel of my parents, I will obey the rules of my school, I will perform the duties of a patriotic citizen, I shall Serve, study, and pray faithfully. I shall offer my life, my dreams and all my endeavors... To my country - The Philippines.
Orihinal na bersyon
I love the Philippines. It is the land of my birth; It is the home of my people. It protects me and helps me to be strong, happy and useful. In return, I will heed the counsel of my parents; I will obey the rules of my school; I will perform the duties of a patriotic, law-abiding citizen; I will serve my country unselfishly and faithfully I will be a true Filipino in thought, in word, and in deed.
Tingnan din
Kaurian:Mga panunumpa Kaurian:Nasyonalismo Kaurian:Pilipinas
Komisyon sa Awdit
Ang Komisyon sa Audit o Komisyon sa Pagsusuri (COA; Inggles: Commission on Audit), opisyal na baybay bilang Komisyon sa Awdit, ay isang Makapangyarihang Institusyon sa Pagtutuos ng Pilipinas. Ipinapahayag ng Saligang-batas ng Pilipinas ang kalayaang ito bilang tanggapang konstitusyonal, ipinagkakaloob ng mga kapangyarihang ito na magtuos ang lahat ng mga katuusan na sumasaklaw sa lahat ng mga rentas at gastos ng pamahalaan/mga gamit ng ari-arian ng pamahalaan at upang magtakda ng pagtutuos at mga tuntunin sa pagtutuos, ibinibigay ang pantanging kapangyarihan upang mapaliwanag ang sakop at mga pamamaraan ukol sa mga tuos nito, at ipinagbabawal ang mga nasa tagapagbatas ng anumang batas na magsasagawa ng hangganan ng sakop ng pagtutuos.
Mga inatasang gawain
Ang Komisyon ay may pantanging awtoridad, napapailalim sa mga limitasyon sa Artikulong ito, upang matiyak ang sakop ng audit at pagsusuri nito, makapagtatag ang mga pamamaraan at ayos na nangangailangan para doon, at magpahayag sa madla ang katuusan at mga tuntunin at alintuntunin sa pagtutuos, kabilang ang mga nasa pag-iwas at pagtanggi ng paliban-liban, di-kailangan, labis, o maluhong gastos o mga gamit ng mga pondo at ari-arian ng pamahalaan.
Kasaysayan
Ang pambansang pagtutuos sa Pilipinas ay naganap sa kapanahunan ng kabihasnan ng mga lumang pamayanan. Ang mga sumusungaw na lipunan sa nayon, na kinilalang baranggay, ay pinamunuan ng mga datu na gumagamit ng kapangyarihan sa mga pamumuhay ng mga tao at ang pamamahala ng kanilang munting pamahalaan. Ito ay kabilang ang alokasyong pangmadla at pamamahagi ng kayamanan sa kanyang tikha.
Sa ilalim ng pamumuno ng mga mananakop na Kastila sa Pilipinas, nagsusumite ng Audiencia Real, isang mataas na hukuman ng katarungan ang ulat ng pagtutuos tungkol sa mga kalagayang pananalapi ng kapuluan sa mga pamunuan. Kinabukasan, ang Hukom ng Katuusan (Tribunal de Cuentas) ay naging punong institusyon sa pagtutuos na may pantanging saklaw sa lahat ng mga bagay na pananalapi. Ang himagsikan laban sa mga Kastila at napunta sa pagkatatag ng Konggresong Malolos ng Pilipinas. Bukod pa sa mga gawaing pantagapagbatas, ito'y ay nagsusuri at nagpapatibay ng mga gastusin at mga katuusang rentas ng rebolusyonaryong pamahalaan.
Nang dumating ang pamamahala ng mga Amerikano, itinatag ang Tanggapan ng Tagatuos para sa Insular na Pilipinas. Ang sistema ng pagtutuos ay ibinantad ng pagrerepaso ng bawat transaksiyon, nagtatrato ng mga pagpasok sa pamamagitan ng mga aklat ng katuusan, at naghahampil ng katumpakang pansipnayan ng katuusan. Ito ay kauna-unahang at nangungunang pagsasagawa ng paghahanda ng pagtutuos.
Noong 1935, ang Tanggapan ng Pangkalahatang Pagtutuos (GAO), na pinamunuan ng Pangkalahatang Tagatuos, ay nangangasiwa na nanggagaling sa Saligang-batas. Ito ay may tungkulin sa pagsusuri, pag-aaudit at pagsasaayos ng lahat ng mga katuusan, gayundin sa pagtutuos ng lahat ng mga pondong pagkakagastusan at mga ari-arian ng pamahalaan.
Noong Ikalawang Digmaang Pandaigdig, itinuloy nang minimal ang gawain sa pagtutuos. Pagkatapos ng digmaan, ang Tanggapan ng Pangkalahatang Pagtutuos ay muling itinatag at naging kasalukuyang Komisyon sa Audit sa ilalim ng 1973 Saligang-batas. Kasabay sa pagkatatag, ang Pangkalahatang Tagatuos ay napalitan ng sama-samang pamamahala ng Tagapangulo at dalawang Komisyonado.
Nagdulot ng Rebolusyong EDSA ang bagong Saligang-batas na pinalawak ang atas ng COA tungo sa pinataas na pananagutan sa pagganap ng mga gawaing-pamahalaan.
Mignano Monte Lungo
Ang Mignano Monte Lungo ay isang komuna (munisipyo) sa Lalawigan ng Caserta sa rehiyon ng Campania ng Italya, na matatagpuan mga 70 km hilagang-kanluran ng Napoles at mga 45 km hilagang-kanluran ng Caserta.
Seiun Kamen Machineman
Ang Seiun Kamen MachineMan (星雲仮面マシンマン) ay isang palabas sa bansang Hapon noong 1984 sa Nippon Television.
Buod ng istorya
Naglakbay si Nikku (Osamu Sakuta) mula sa kalawakan at naging mag-aaral ng isang pamantasan.
James Murphy
Ang LCD Soundsystem ay pinangalanang isa sa Mga Bagong Immortal ng Rolling Stone - "currently active (or relatively recently defunct) artists who [they] think will stand the test of time." Noong 2011, inihayag na ang LCD Soundsystem ay mag-disband sa isang pangwakas na palabas sa 11 Abril 2011 sa Madison Square Garden. Sa mga sumusunod na taon, si Murphy ay nagpatuloy sa pagtuloy sa iba pang mga proyekto ng artistikong: ang ilang mga kaugnay na musika, ang iba ay hindi. Noong unang bahagi ng 2016, inihayag ng banda ang isang muling pagsasama pati na rin ang isang hitsura sa 2016 Coachella Festival, kasama ang kanilang ika-apat na album na American Dream at kani-kanilang paglilibot kasunod pagkatapos ng 2017. Noong Mayo 2018 LCD soundsystem ay headliners sa All Points East festival sa Victoria Park London.
Maagang mga proyekto sa musikal
Si Murphy ay ipinanganak at lumaki sa Princeton Junction, New Jersey at nagtapos mula sa West Windsor-Plainsboro High School South noong 1988.
Nabanggit niya ang kanyang mga impluwensya bilang Liquid Liquid, B52's, Talking Heads, The Fall, Siouxsie and the Banshees, The Velvet Underground, Yes, David Bowie, Daft Punk at Can. Si Murphy ay isang miyembro ng Falling Man mula 1988 hanggang 1989, ang Pony mula 1992 hanggang 1994, at ang Speedking mula 1995 hanggang 1997. Siya rin ang tunog engineer para sa Sub Pop band na Six Finger Satellite. (Ang Dating Six Finger Satellite member na si John Maclean ay nasa record label ni Murphy bilang The Juan MacLean.)
Nag-aral si Murphy sa New York University, kung saan siya ay isang pangunahing pangunahing Ingles ngunit bumaba ito. Sa edad na 22, si Murphy ay inaalok ng isang pagsusulat ng trabaho para sa sitcom Seinfeld na noon ay hindi gaanong kilala. Hindi niya inaasahan na matagumpay ang palabas at pinili niyang magpatuloy sa musika sa halip.
DFA Records
Simula noong 1993, ginamit ni Murphy ang pangalang Kamatayan mula sa Itaas kapag ang DJing, isang palayaw na ibinigay sa kanyang pirma sa pag-setup ng PA habang siya ang tunog ng pag-setup para sa Six Finger Satellite. Ginawa ni Murphy ang album ng Northern Irish na si David Holmes na Bow Down to the Exit Sign at ipinakilala sa co-prodyuser ng record na si Tim Goldsworthy (dating ng UNKLE). Sina Goldsworthy at Murphy ay magkakasama sa DJ sa Lower East Side, na ginagawa ito sa magkakaibang mga genre ng musika. Nagpunta sila upang matagpuan ang DFA Records kasama si Jonathan Galkin noong 2001. Ang pangalang "Death from Above" ay humantong sa isang pagtatalo sa isang dalawang-tao na banda ng Canada na gumagamit din ng parehong pangalan. Bilang tugon sa isang ligal na banta, binago ng pangkat ng Canada ang kanilang pangalan sa Death from Above 1979.
Voorhees
Ang Voorhees ay itinutukoy sa:
Lungsod ng Tarlac
Ang Lungsod ng Tarlac ay ang pinakamalaking lungsod sa lalawigan ng Tarlac. Ito ay may 76 barangay. Ang Gerona ang nasa hilaga nito, Capas sa timog, San Jose sa kanluran at Victoria, Concepcion sa silangan. Ayon sa, ito ay may populasyon na sa may  na kabahayan.
Mga Barangay
Ang Lungsod ng ay nahahati sa 76 na mga barangay.
Mga Kawing Panlabas
Tarlac
Pablo Amorsolo
Si Pablo Cueto Amorsolo (26 Hunyo 1898 – 21 Pebrero 1945) ay isa sa mga kinikilalang alagad ng sining sa pagpipinta sa Pilipinas. Kapatid siya ng isa pa ring bantog na pintor na si Fernando Amorsolo.
Talambuhay
Noong Ikalawang Digmaang Pandaigdig, naging tagapagtangkilik si Amorsolo ng Greater East Asia Co Prosperity Sphere, at naglingkod siya bilang isang kolonel ng Kempetai ng Imperyo ng Hapon. Nang maging matagumpay ang pagbabalik ng mga kawal na Amerikano sa mga pampang ng Pilipinas, nahuli si Amorsolo ng mga hukbong Pilipino.
Nahatulan siya at namatay sa pamamagitan ng pagbaril ng mga gerilya. Pumanaw siya sa ganitong paraan habang nasa Antipolo, Rizal.
Edukasyon
Nakapagsanay siya sa larangan ng pagpipinta sa ilalim ng tiyong dalubhasa sa pagpipinta na si Fabian de la Rosa. Matapos ang elementarya, nag-aral siya sa Liseo ng Maynila. Nakapagtapos din siya mula sa Paaralan ng Pinong Sining ng Unibersidad ng Pilipinas noong 1924.
Matapos ang dalawang ng pagkakatala bilang mag-aaral sa Unibersidad ng Pilipinas, nahirang siya bilang katulong na guro ng pagkapintor. Nagturo siya hanggang sa sumapit ang Ikalawang Digmaang Pandaigdig.
Larangan ng pagpipinta
Tagahanga at tagapagtangkilik si Amorsolo ng mga sining na makauna (klasiko) at maging ng mga makabago (moderno). Noong mga dekada ng 1930, marami siyang naiguhit at naipintang larawang pang-editoryal para sa mga magasing katulad ng Graphic, Tribune, La Vanguardia, Herald, at Manila Times. Isa siya sa naging sanhi ng pag-angat ng kasiningang may paksa at anyo (genre art) sa Pilipinas, sapagkat humabi siya ng malawakan at iba’t ibang uri ng mga mga larawan na nagpapakita ng mga pangyayaring katutubo at panlipunan. Bihasa at kilala rin siya bilang isang mahalagang pintor ng mga dibuho ng mga tao, na sinasabing nakapagbibigay-buhay sa mga paksang indibidwal. Nagpinta siya ng mga tao na nagmula sa sari-saring antas ng lipunan at maging mula sa iba’t ibang edad, kung saan naipakita niya ang kaniyang pagkakaunawa sa mga katangian at personalidad ng mga pinili niyang paksang tao. Kumatha rin siya ng mga obra na naglalarawan ng mga paksang may tuwirang kaugnayan sa kasaysayan ng Pilipinas. Halimbawa ng mga ito ang mga malalaking larawan tungkol kay Magallanes at sa mga katutubong Pilipino, ang Magellan and the Natives; isa pang halimbawa ang The Discovery of the Philippines (Ang Pagkakatuklas sa Pilipinas) na ipininta niya noong 1944.
Sa kasawiang-palad, karamihan sa mga akdang larawan ni Amorsolo ang natupok sa isang sunog na naganap noong 1945.
Ryan Agoncillo
Si Kristoffer Ryan Agoncillo (ipinanganak Abril 10, 1979 sa Maynila), mas kilala bilang Ryan Agoncillo ay isang batikang Pilipinong punong-abala sa telebisyon at artista. Asawa siya ni Judy Ann Santos at nagsisilbing punong-abala ng
Bonhoeffer
Ang Bonhoeffer ay isang apelyido.
Pandaigdigang Araw ng Kawalan ng Karahasan
Ang Pandaigdigang Araw ng Kawalan ng Karahasan ay ipinagdiriwang tuwing ika-2 ng Oktubre, ang kaarawan ni Mahatma Gandhi. Ito ay itinatag noong Hunyo 15, 2007 ayon sa resolusyon ng United Nations General Assembly na A/RES/61/271. Ang araw na ito ay isang pagkakataon upang "ipamahagi ang mensahe ng hindi-pagkakaroon ng karahasan...sa pamamagitan ng edukasyon at pampublikong kamalayan...at patunayan ang hangarin para sa kultura ng kapayapaan, pagtanggap, pag-unawa, at hindi-pagkakaroon ng karahasan." Ito ay hindi isang opisyal na holiday, ngunit ipinagdiriwang ito sa buong mundo sa iba't ibang paraan, kadalasang upang magbigay ng pansin sa mg pandaigdigang usapin. Ang petsa at layunin nito ay tumutugma sa Gandhi Jayanti, ang pambansang holiday ng India.
Noong Enero ng 2004, isang propesora ng Hindi na nagtuturo sa mga internasyunal na mag-aaral sa Paris ang nagtawag sa International Day of Non-Violence kay Iranian Nobel laureate Shirin Ebadi. Ang ideya ay unti-unti naging interesado ng ilang lider ng Congress Party ng India ("Ahimsa Finds Teen Voice", The Telegraph, Calcutta) at naging resolusyon sa Satyagraha Conference sa New Delhi noong Enero ng 2007. Pinangunahan ni Indian National Congress President at Chairperson ng United Progressive Alliance na si Sonia Gandhi at si Archbishop Desmond Tutu ang pagtawag sa United Nations upang tanggapin ang ideya.
Noong Hunyo 15, 2007, bumoto ang United Nations General Assembly upang itatag ang Oktubre 2 bilang Pandaigdigang Araw ng Kawalan ng Karahasan. Ang resolusyon ng General Assembly ay nagpapahiling sa lahat ng mga kasapi ng sistema ng UN na gunitain ang Oktubre 2 sa "isang angkop na paraan at ipamahagi ang mensahe ng hindi-pagkakaroon ng karahasan, kabilang sa pamamagitan ng edukasyon at pampublikong kamalayan".
Ang United Nations Postal Administration (UNPA) sa New York City ay nag-prepare ng espesyal na cachet upang gunitain ang okasyon na ito. Ito ay bunga ng kahilingan mula sa Indian Ambassador sa Permanent Mission of India sa UN. Ang disenyo ng pictorial cachet ay inihanda ng UNPA at limitado lamang sa pagkansela sa lugar ng UNPA sa NY (hindi sa Geneva at Vienna). Sinabi ng UNPA na lahat ng outgoing UNPA mail mula Oktubre 2 hanggang 31 ay may dala-dalang cachet.
Aubencheul-aux-Bois
Aubencheul-aux-Bois ay isang pakikipagniig sa Aisne departamento sa silangang Pransiya.
Unibersidad ng Hamburg
thumb|Philosopher's Tower, na nabuo noong 1962 thumb|Pangunahing gusali ng Unibersidad
Ang Unibersidad ng Hamburg (Universität Hamburg, din-refer sa bilang UHH) ay isang komprehensibong unibersidad sa lungsod-estado ng Hamburg, Alemanya. Ito ay itinatag noong Marso 28, 1919, na lumago mula sa dating General lecture system (Allgemeines Vorlesungswesen) and the Colonial Institute of Hamburg (Hamburgisches Kolonialinstitut) maging sa Akademic Gymnasium. Sa kabila ng relatibong maikling kasaysayan nito, anim na nagwagi ng Nobel Prize at maraming mga iskolar ay konektado sa unibersidad. Ang Unibersidad ng Hamburg ay ang pinakamalaking institusyon sa pananaliksik at edukasyon sa Hilagang Alemanya at isa sa pinakaextensibong unibersidad sa Alemanya. Ang pangunahing kampus ay matatagpuan sa gitnang distrito ng Rotherbaum, na may kaakibat na institutes at sentro sa pananaliksik na nakakalat sa paligid ng lungsod-estado.
Ibong Horus (paraon)
Si Ibong Horus na kilala rin bilang Horus-Ba ang pangalang serekh ng isang paraon na maaaring may isang napaka-ikling paghahari sa pagitan ng unang dinastiya ng Ehipto at ikalawang dinastiya ng Ehipto.
Santa Maria, Ilocos Sur
Ang Bayan ng Santa Maria ay isang ika-4 na klaseng bayan sa lalawigan ng Ilocos Sur, Pilipinas. Ayon sa, ito ay may populasyon na sa may  na kabahayan.
Mga Barangay
Ang bayan ng Santa Maria ay nahahati sa 33 mga barangay.
Anatomikong modernong mga tao
Ang terminong anatomikong mga modernong tao (Ingles: anatomically modern humans o AMH) sa paleoantropolohiya ay tumutukoy sa sinaunang mga indibidwal ng Homo sapiens na may hitsurang umaayon sa saklaw ng mga penotipo sa mga modernong tao. Ang anatomikong mga modernong tao(AMH) ay nag-ebolb mula sa arkaikong Homo sapiens sa Gitnang Paleolitiko mga 200,000 taon ang nakalilipas. Ang paglitaw ng anatomikong mga modernong tao(AMH) ay nagmarka ng pagsisimula ng subespesyeng Homo sapiens sapiens, i.e. ang subespesye ng Homo sapiens na kinabibilangan ng lahat ng mga modernong tao. Ang pinakamatandang mga labing fossil ng isang anatomikong mga modernong tao(AMH) ang mga labing Omo na may petsang 196,000 tao at kinabibilangan ng dalawang mga parsiyal na mga bungo gayundin din ang braso, hita, paa, at mga buto ng pelbis. Ang ibang mga fossil ay kinabibilangan ng Homo sapiens idaltu mula sa Herto sa Ethiopia na may edad na 150,000 taon at ang mga labi mula sa Israel na may edad na 90,000 taon.
Anatomiya
Ang anatomikong mga modernong tao ay itinatangi mula sa kanilang malapit na mga ninuno na arkaikong Homo sapiens ng isang bilang ng mga katangiang anatomiko. Ang mga arkaikong Homo sapiens ay matipunong mga kalansay na nagpapakitang ang mga ito ay namuhay ng isang pamumuhay na pisikal. Ito ay nangangahulugang ang mga anatomikong modernong tao(AMH) sa mga payat nitong katawan ay naging mas nakasalalay sa teknolohiya kesa sa hilaw na lakas pisikal upang matugunan ang mga hamon sa kanilang kapaligiran. Ang arkaikong Homo sapiens ay may labis na prominente o mapapansin mga brow bridge(na nakausling mga patong ng buto sa taas ng butas ng mata). Sa paglitaw ng anatomikong mga modernong tao(AMH), ang mga brow ridge ay labis na lumiit at sa mga modernong tao, ang mga ito sa aberahe ay halos hindi makita. Ang isa pang natatanging katangian ng anatomikong mga modernong tao(AMH) ang isang prominenteng baba na isang katangiang wala sa arkaikong Homo sapiens. Ang anatomikong modernong mga tao ay may isang bertikal na noo samantalang ang mga predesesor nito ay may mga noo na nakalihis ng paurong. Ayon kay Desmond Morris, ang bertikal na noo sa mga tao ay hindi lamang nagbabahay ng mas malaking mga utak ngunit ang prominenteng noo ay gumagampan rin ng mahalagang papael sa pakikipagtalastasang pantao sa pamamagitan ng mga galaw ng kilay at pagkulubot ng balat ng noo.
Sinaunang mga modernong tao
Ang mga labing Omo, Hertho, Skhul, at Jebel Qafzeh remains ay minsang tinutukoy na "Sinaunang Modernong mga Tao" dahil ang mga labing pang kalansay nito ay nagpapakita ng isang halo ng mga katangiang arkaiko at moderno. Ang Skhul V halimbawa ay may prominenteng mga buto sa kilay(brow ridge) at isang nakausling mukha. Gayunpaman, ang kasong utak ng Skhul V ay natatangi mula sa mga Neanderthal at katulad ng kaso ng utak ng mga modernong tao. Sa Europa, ang mga sinaunang modernong tao ang mga Cro-Magnon.
Pinagmulan ng mga modernong tao
Gaya ng karaniwang itinatanghal, may dalawang pangunahing magkatunggaling mga modelo sa paksang ito: ang kamakailang pinagmulang Aprikano at ang ebolusyong multirehiyonal. Ang debate ay umuukol sa parehong relatibong halaga ng pagpapalit ng pakikipatalik sa ibang uri na nangyari sa mga area sa labas ng Aprika nang ang mga alon ng mga tao(mga ninuno ng tao) ay lumisan dito upang ikolonisa ang ibang mga are at ang relatibong kahalagahan ng mas kamakailang mga alon kesa sa mga kamakailang mga alon. Ang nananaig na pananawa na kilala bilang modelong pinagmulang Aprikano ay nagsasaad na ang lahat o halos lahat ng henetikong dibersidad ng tao sa buong mundo ay mababakas pabalik sa unang anatomikong mga modernong tao na lumisan sa Aprika. Ang modelong ay sinusuportahan ng marami at independiyenteng mga linya ng ebidensiya gaya ng fossil rekord at henetika. Sa kasaysaya, ang mga kritiko ng pananaw na ito ay kadalasang pinapangkat bilang naniniwala sa "hipotesis na multirehiyonal" na nawalan ng kasikatan simula mga simulang 1990. Ang gayong mga kritiko ay nangangatwiran ang mahalagang mga halaga ng mas matandang hindi-Aprikanong lahing henetiko ay nakapagpatuloy sa iba't ibang mga bahagi ng daigdig sa pamamagitan ng pakikipagtalik sa hindi nito uring anatomikong mga modernong tao. Ayon sa malakas na mga bersiyon, ang modelong multirehiyonal ng iba't ibang mga populasyon ng tao sa buong mundo ngayon ay magkakaroon ng nagpapatuloy na materyal henetiko na bumabalik sa sinaunang mga tao gaya ng Homo erectus. Ang isang malawak na hanay ng datos sa henetikang ebolusyonaryong tao(Jobling, Hurles at Tyler-Smith, 2004) ay malakas na pumapabor sa modelong kamakailang pinagmulang Aprikano. Ang mga analisis ng modernong mga Europeo ay nagmungkahing walang DNA na mitokondriyal(direktang linyang pang-ina) na nagmumula sa mga Neanderthal ang nakapagpatuloy sa mga modernong panahon.
Gayunpaman, ang kamakailang pagsesekwensiya ng mga genome ng Neanderthal at mga Denisovan ay nagpapakita ng isang paghahalo. Ang isang draptong sekwensiyang publikasyon ng the Neanderthal Genome Project noong Mayo 2012 ay nagpapakita ng isang anyo ng hibridisasyon sa pagitan ng mga arkaikong tao at mga modernong tao na nangyari pagkatapos ang mga modernong tao ay lumitaw mula sa Aprika. Ang tinatayang 1 hanggang 4 porsiyento ng DNA sa mga Europeo at mga Asyano(i.e. French, Chinese at Papua probands) ay hindi moderno at nagsalo ng sinaunang DNA ng Neandethal at hindi sa Aprikanong Sub-Suharan(i. e., Yoruba at San probands), samantalang ang mga Melanesian ay may karagdagang 1-6% pinagmulang Denisovan. Sa kasanayan, ang kontrobersiyal ay pangkalahatang tungkol sa mga spesipikong panahon at mga spesipikong mungkahi para sa mga panahon ng gayong pakikipagtalik sa ibang uri. Ang pag-iral at kahalagahan ng daloy ng gene mula Aprika ay pangkalahatang tinatanggap samantalang ang posibilidad ng magkahiwalay na mga instansiya ng pagtatalik sa ibang uri sa pagitan ng kamakailang mga pagdating na sub-Saharan at ang kanilang hindi mas modernong mga kakontemporaryo(nabuhay sa parehong panahon) sa iba't ibang mga pre-kasaysayan ay hindi partikular na kontrobersiyal. Gayunpaman at ayon sa kamakailang mga pag-aaral henetiko, ang mga modernong tao ay tila nakipagtalik sa hindi bababa sa dalawang mga pangkat ng mga sinaunang tao: ang mga Neanderthal at mga Denisovan.
One Direction
Ang One Direction (kadalasang dinadaglat bilang 1D) ay isang pop na bandang Ingles-Irlandes na puro lalaki na nakabase sa Londres, at binubuo nina Niall Horan, Liam Payne, Harry Styles at Louis Tomlinson. Kasapi si Zayn Malik sa banda mula nang ito'y mabuo noong 2010 hanggang sa kanyang pag-alis noong 25 Marso 2015. Nakapirma sila sa tatak panrekord ni Simon Cowell na Syco Records matapos na mabuo at makamit ang ikatlong puwesto sa ikapitong serye ng programang pantelebisyon sa Britanya, ang The X Factor. Bunsod ng social media kaya naging matagumpay sa iba't-ibang bansa, ang apat na album ng One Direction, ang Up All Night (2011), Take Me Home (2012), Midnight Memories (2013) at Four (2014) ay nakabura ng mga dating rekord, na nanguna sa mga talaan sa malalaking merkado, at nakagawa ng mga patok na awitin kabilang ang "What Makes You Beautiful", "Live While We’re Young", "Story of My Life", at "Steal My Girl". Ang kanilang ikalimang album, ang Made in the A.M., ay inilabas noong Nobyembre 2015.
Kabilang sa kanilang mga nakamit ang apat na Gantimpalang Brit (Brit Awards), apat na MTV Gantimpala sa Musikang-Bidyo (MTV Video Music Awards), 11 MTV Gantimpala sa Musika sa Europa (MTV Europe Music Awards), 19 na Gantimpala sa Pinili ng Kabataan (Teen Choice Awards), at marami pang iba. Ayon kay Nick Gatfield, tagapangulo at punong ehekutibo ng Sony Music Entertainment UK, kinatawan ng One Direction ang $50 milyong imperyong pang-negosyo noong Hunyo 2012. Ipinroklama silang "Nangungunang Bagong Mang-Aawit" ng 2012 ng Billboard. Ayon sa Sunday Times Rich List, nitong Abril 2013, ang banda ay tinatayang may kabuuang pinagsama-samang personal na yaman na £25 milyon ($41.2 milyon), dahilan upang sila'y maging pangalawang pinakamayayamang musikero sa Nagkakaisang Kaharian na nasa edad na mas mababa sa 30. Noong 2014, itinala sila ng Forbes bilang ikalawang may pinakamalaking kinitang artista na nasa gulang na mababa sa 30, na nakapagtala ng kitang tinatayang nasa $75 milyon mula Hunyo 2013 hanggang Hunyo 2014. Noong Hunyo 2015, itinala ng Forbes ang kanilang kita na nasa $130 milyon sa loob ng nakalipas na 12 buwan, at inihanay sila bilang ikaapat na artistang may pinakamalaking kita sa buong mundo.
Matapos ilabas ang Four, ang One Direction ang naging unang banda sa kasaysayan ng Billboard 200 ng Estados Unidos na nagkaroon ng unang apat na album na nag-umpisang numero uno. Ang kanilang ikatlong album na Midnight Memories ang naging pinakamabiling album sa buong mundo noong 2013 bagaman at inilabas lamang ito noong huling bahagi ng Nobyembre 2013. Ang Where We Are Tour upang itaguyod ang Midnight Memories at Four ang may pinakamalaking kinitang konsiyerto noong 2014, at pinakamalaki sa lahat ng mga grupong mang-aawit, na kumita ng $282 milyon. Noong 2014, pinangalanan ng Billboard ang One Direction bilang nangungunang mang-aawit ng taon. Kasalukuyang nakapahinga (hiatus) ang banda, na kanilang inanunsiyo noong 2015 at inaasahang magtatagal ng mga 18 buwan.
2010-11: Ang X Factor (The X Factor)
Noong 2010, sina Niall Horan, Zayn Malik, Liam Payne, Harry Styles at Louis Tomlinson ay sumali bilang mga solong kalahok para sa ikapitong serye ng programang pantelebisyon sa Inglatera, ang The X Factor. Hindi sila nagtagumpay na umusad sa kategorya ng mga "Lalaki" (Boys) sa "bahay ng mga hurado", at sa mungkahi ni Nicole Scherzinger, isang panauhing hurado, pinagsama-sama sila upang bumuo ng limahang banda (five-piece boy band) sa Tanghalang Wembley (Wembley Arena), sa Londres, Inglatera, noong Hulyo 2010, sa bahaging bootcamp ng kompetisyon, kaya't nagkuwalipika sila sa kategorya ng mga Grupo (Groups). Kasunod nito, nagsama-sama ang grupo sa loob ng dalawang linggo upang magkakila-kilala at magpraktis. Binuo ni Styles ang pangalan ng grupo, One Direction. Para sa kanilang awit upang makausad sa "bahay ng mga hurado", at sa kanilang unang awit bilang isang grupo, kinanta ng One Direction ang kanilang bersiyong akustiko ng awiting "Torn". Kinalauna'y nagsabi si Simon Cowell na ang kanilang pagtatanghal ay nagkumbinsi sa kanya na ang grupo'y "kumpiyansa, masaya, tulad ng isang magkakabarkada, at tipong walang kinatatakutan". Sa loob ng unang apat na linggo ng mga live shows, sila ang huling alaga ni Cowell sa kompetisyon. Madaling naging popular ang grupo sa UK.
thumbnail|right|Ang One Direction kasama si [[Simon Cowell (huradong gabay) nang inanunsiyong naalis ang grupo sa huling botohan ng programa noong 2010.]] Nagtapos sa ikatlong puwesto ang One Direction at pagkatapos na pagkatapos ng pinal na pagtatanghal, ang kanilang bersiyon ng kantang Forever Young, na ilalabas sana kung sila ang nagwagi sa The X Factor, ay kumalat sa internet. Ilang araw lang makalipas nito'y nakumpirmang lumagda ang One Direction kay Cowell sa isang kontratang nagkakahalaga ng £2 milyon sa Syco Records. Nagsimula ang kanilang pagrerekord ng pinakaunang album noong Enero 2011, nang sila'y lumipad patungong Los Angeles upang magtrabaho sa RedOne, isang prodyuser ng mga rekord. Isang aklat na binigyang-lisensiya ng One Direction, ang One Direction: Forever Young (Our Official X Factor Story), ang inilathala ng HarperCollins noong Pebrero 2011, at kagyat na nanguna sa listahan ng Pinakamabenta (Best Seller) ng The Sunday Times. Sa parehong buwan, ang banda at iba pang mga kalahok ay naging bahagi ng X Factor Live Tour. Sa kanilang paglilibot ay nakapagtanghal sila sa harap ng mahigit 500,000 katao sa buong UK. Nang magtapos ang nasabing paglilibot noong Abril 2011, nagpatuloy ang grupo sa paggawa ng kanilang unang album. Naganap ang rekording sa Stockholm, London o Londres, at Los Angeles, at nakipagtrabaho sila sa mga prodyuser tulad nina Carl Falk, Savan Kotecha, Steve Mac, Rami Yacoub, at iba pa.
2011-12: Up All Night
Inilabas noong Setyembre 2011, ang pinakaunang isahang awit ng One Direction, ang What Makes You Beautiful, ay nag-numero uno sa Talaan ng mga Isahang Awit sa UK (UK Singles Chart), matapos maging pinakamabiling di-pa-nailalabas (pre-ordered) na isahang awit sa kasaysayan ng Sony Music Entertainment. Ang mga sumunod na mga isahang awit, ang Gotta Be You at One Thing, ay umakyat din sa UK Singles Chart Top Ten. Noong Nobyembre 2011, lumagda sila ng kontrata sa Columbia Records sa Hilagang Amerika. Ayon kay Steve Barnett, ang kasamang tagapangulo ng Columbia Records, hindi naging mahirap na desisyon ang palagdain ang One Direction. "Sa tingin ko kasi'y may kulang, at marahil kaya nilang kunin at hawakan iyon." Inilabas ang What Makes You Beautiful sa Estados Unidos noong Pebrero 2012, kung saa'y nagsimula itong numero 28 sa Billboard Hot 100, na naging pinakamataas na umpisa para sa isang mang-aawit na Ingles mula 1998. Nakapagbenta ito ng higit 4 na milyong kopya sa Estados Unidos. Sa pagdating nila sa Amerika noong Pebrero 2012, umikot sila sa mga estasyon ng radyo upang itaguyod ang kanilang album, maging ang kanilang unang paglibot sa Hilagang Amerika bilang pambukas na akto (opening act) para sa Big Time Rush. Isinagawa rin ang kanilang unang paglabas sa telebisyon sa Amerika sa The Today Show, sa Rockefeller Center, kung saan mahigit 15,000 katao ang dumagsa sa plasa. Inilabas sa buong mundo ang unang studio album ng One Direction, ang Up All Night nitong unang bahagi ng 2012, kung saan ito'y pinuri dahil sa datíng nito sa mga kabataang tagapakinig. Naging pinakamabilis mabentang paunang album ito sa UK noong 2011, at nanguna sa mga talaan sa 16 na bansa. Hindi lang ito, ang album ay nag-numero uno sa Billboard 200 ng Estados Unidos, na naglagay sa One Direction bilang kauna-unahang grupong Ingles sa kasaysayan ng listahan ng Amerika na pumasok sa numero uno sa unang album pa lamang, na nagresulta sa pagkakaluklok nila sa Guinness World Records. Ang Up All Night din ang naging unang album ng boyband na nakapagbenta ng 500,000 kopyang digital sa Amerika, at noong Agosto 2012, ay nakapagbenta ng mahigit 3 milyong kopya sa buong mundo.
Noong Abril 2012, isang bandang Amerikano na nagtaglay rin ng parehong pangalan ang naghain ng kasong paglabag sa paggamit ng tatak (trademark infringement lawsuit) laban sa grupong Ingles. Ayon sa sakdal, ginagamit na diumano ng bandang Amerikano ang pangalang One Direction mula pa noong 2009, nakapagrekord na ng dalawang album, at naghain na ng aplikasyon upang ipatala ang pangalan ng gupo sa Estados Unidos noong Pebrero 2011. Sinabi rin ng Amerikanong banda na may karapatan sila sa tatlong beses na laki ng kinita ng bandang Ingles, maging sa danyos (compensatory damages) na hihigit sa $1 milyon. Inaangkin din ng sakdal na ang Syco at Sony Music ay “piniling balewalain ang karapatan ng nagsakdal at sinadyang lumabag sa mga ito” matapos nilang mapagtanto noong unang bahagi ng 2011 na gumagamit ng parehong pangalan ang dalawang banda. Kasunod nito’y naghain ng kontra-demanda ang Syco Records, na nagmumungkahing sinusubukan lamang ng bandang Amerikano na kumita ng salapi mula sa tagumpay ng One Direction at ang bandang Ingles ay nauna sa paggamit ng pangalan sa komersiyong inter-estado (interstate commerce) sa Estados Unidos. Iniulat ng BBC noong Setyembre 2012 na ang grupong Ingles ay nagwagi sa labang legal sa karapatang patuloy na gamitin ang kanilang pangalan; samantalang pinalitan naman ng bandang Amerikano ang kanilang pangalan bilang Uncharted Shores. Ang pagpapalit ay inanunsiyo sa isang magkatuwang na pahayag (joint statement) na nagsabi ring parehong masaya ang magkabilang panig sa kinahinatnan ng mga pangyayari.
thumbnail|left|One Direction sa kanilang [[Up All Night Tour]] Noong Disyembre 2011, nag-umpisa na ang One Direction sa kanilang unang solong lakbay-konsiyerto (concert tour) sa UK, ang Up All Night Tour. Noong unang bahagi ng 2012, inanunsiyo nilang bahagi rin ng kanilang paglibot ang Australasya at Hilagang Amerika, na may mga petsa mula Abril hanggang Hulyo 2012. Ang paglibot, na binuo ng 62 palabas, ay positibong tinugon ng mga kritiko at ng industriya. Ang rekording ng kanilang konsiyerto sa kanilang paglibot, ang Up All Night: The Live Tour, ay inilabas noong Mayo 2012. Bilang dagdag sa DVD na nanguna sa mga talaan sa dalawampu’t limang bansa, ang benta nito sa buong mundo’y lumampas ng 1 milyong kopya noong Agosto 2012. Ang unang aklat ng One Direction na binigyang-lisensiya sa Amerika, ang Dare to Dream: Life as One Direction na inilathala sa Estados Unidos noong Mayo 2012, ay nanguna sa listahan ng Pinakamabenta ng The New York Times. Noong Hunyo 2012, si Nick Gatfield, ang tagapangulo at punong ehekutibo opisyal ng Sony Music Entertainment UK, ay nagpahayag kung paano niya inaasahan ang One Direction na kumatawan sa $100 milyong imperyong pangnegosyo sa taong 2013. Sinipi mula kay Gatfield na “Ang maaaring hindi natin alam tungkol sa One Direction ay kinakatawan na nila ang $50 milyong halaga ng negosyo at iyon ang halagang inaasahan naming dodoble sa susunod na taon.” Noong Agosto 2012, ang bentang rekord (record sales) ng grupo ay lumampas na ng 8 milyong single, 3 milyong album, at 1 milyong DVD, at inawit nila ang What Makes You Beautiful sa seremonya ng pagtatapos ng Palarong Olimpiko sa Tag-init 2012 (2012 Summer Olympics), kung saan isinagawa ang paglilipat mula Londres patungong Rio de Janeiro bilang punong-abala para sa Palarong Olimpiko sa Tag-init 2016 (2016 Summer Olympics). Ang One Direction ang may pinakamalaking napagwagian sa MTV Gantimpalang Awit-Bidyo ng 2012 (2012 MTV Video Music Awards), kung saan napanalunan nila ang kanilang tatlong nominasyon noong 6 Setyembre 2012, kasama na ang Pinakamahusay na Bagong Mang-Aawit (Best New Artist).
2012-13: Take Me Home
thumbnail|right|Ang One Direction sa Ika-54 na Gantimpalang Logie (2012 Logie Awards) sa [[Melbourne, Australya.]] Ang ikalawang studio album ng One Direction, ang Take Me Home, ay inilabas noong Nobyembre 2012. Ang Take Me Home ay isinulat nang grupo-grupo at may humigit-kumulang na limang manunulat kada awit. Sina Savan Kotecha, Rami Yacoub, at Carl Falk, na silang sumulat ng mga pinakasikat ng One Direction na What Makes You Beautiful at One Thing, ay nanatili ng anim na buwan sa Stockholm upang bumuo ng mga awit para sa album, at naghulma ng melodiya sa mga tono nito. Nagsimula ang pagrerekord ng album ng One Direction noong Mayo 2012, sa Stockholm sa Kinglet Studios. Nakakuha ng magkakahalong reaksiyon ang Take Me Home mula sa mga kritiko ng musika. May mga pagpuri dahil sa kalidad ng produksiyon, samantalang pinuna ito dahil sa nagmukha itong pangkaraniwan at minadali. Ang pangunahing single nito, ang Live While We’re Young, na inilabas noong Setyembre 2012, ay pumasok sa sampung nangunguna sa halos lahat ng bansa kung saan ito naitala, at nairekord bilang may pinakamalaking benta sa unang linggo para sa isang kantang mula sa isang mang-aawit na hindi taga-Amerika sa Estados Unidos. Noong Setyembre 2013 ay iniulat sa opisyal na sityo web (website) ng Guinness World Records na nakuha ng nasabing awit ang pinakamataas nitong pagsisimula sa US Singles Chart, isang parangal muli sa bandang Ingles. Ang nasabing album at ang ikalawa nitong single, ang Little Things, ay sabay na nag-umpisa sa numero uno sa UK; bagay na tanging One Direction lamang ang nagkamit bilang pinakabatang mang-aawit sa kasaysayan ng listahang Ingles. Nakapagbenta ang Take Me Home ng 540,000 kopya sa unang linggo nito sa Estados Unidos, nag-umpisa ring numero uno sa Billboard 200, at nanguna sa mga listahan sa mahigit tatlumpu’t apat na iba pang mga bansa. Dagdag nito, ang Up All Night at Take Me Home ay pangatlo at pang-apat sa mga pinakamabentang album ng taong 2012 sa buong mundo, na nakapagbenta ng 4.5 milyon at 4.4 na milyong yunit, ayon sa pagkakasunud-sunod.
Inawit ng One Direction ang Little Things sa 2012 Royal Variety Performance sa harap ni Reyna Elizabeth II ng UK at bumandera sa isang napakyaw (sold-out) na palabas sa Plasang Hardin ng Madison (Madison Square Garden) ng Lungsod ng New York noong ikatlo ng Disyembre 2012.
Noong Pebrero 2013, inilabas ng One Direction ang sariling bersiyon nito ng One Way or Another at Teenage Kicks, ang One Way or Another (Teenage Kicks), bilang single ng 2013 Comic Relief, isang institusyon sa kawanggawa. Bilang bahagi ng kanilang pakikipagtulungan sa kawanggawang ito sa UK, naglakbay ang One Direction patungong Ghana upang maging mga boluntaryo sa isang ospital ng mga bata, bumisita sa isang paaralan at magbigay ng mga donasyon.
Dagdag dito, isiniwalat ng Official Charts Company na nakapagbenta ang One Direction ng 2,425,000 rekord sa UK noong Pebrero 2013. Lumarga ang One Direction sa kanilang ikalawang ronda ng konsiyerto noong Pebrero 2013, ang Take Me Home Tour. Binubuo ang nasabing konsiyerto ng higit sa 100 mga palabas sa Europa, Hilagang Amerika, at Australasya. Umabot ng 300,000 ang benta ng mga tiket sa loob lamang ng isang araw ng paglalabas nito sa UK at Irlanda, kung saan kasama ang anim na araw na napakyaw na palabas sa The O2 Arena sa London. Sa bentahan sa Australya at New Zealand, nagkahalaga ang mga tiket ng US$15.7 milyon, na kung saan nabenta ang lahat ng 190,000 tiket para sa gaganaping 18 palabas. Nakatanggap ang paglalakbay ng mga papuri mula sa mga kritiko, na pinuri ang husay ng banda sa pag-awit nang live at sa kanilang mga kakayahan sa pagtatanghal, at naging isang malaking tagumpay sa komersiyo, na nakapagbenta ng 1,635,000 mga tiket mula sa 134 nitong palabas.
2013-14: Midnight Memories at This Is Us
thumbnail|left|One Direction sa kanilang [[Take Me Home Tour]] Ang One Direction: This Is Us, isang biopic na pelikulang 3D tungkol sa banda, ay idinirehe ni Morgan Spurlock, at ipinrodyus nina Spurlock, Ben Winston, Adam Milano, at Simon Cowell, at inilabas ng TriStar Pictures noong 30 Agosto 2013. Ang pelikula’y nakatakda ring maging lunsaran ng awiting Best Song Ever na inilabas noong 22 Hulyo 2013 at itinakdang magsilbi bilang pangunahing single ng paratíng na ikatlong studio album ng grupo. Naging isang malaking tagumpay ang nasabing pelikula, na nanguna sa mga takilya ng Estados Unidos at Inglatera, at kumita ng mahigit $60 milyon sa buong mundo. Kasalukyang hawak nito ang ikaapat na puwesto sa mga pelikula-konsiyertong may pinakamalaking kinita sa buong mundo.
Islamikong Estado
Ang Islamikong Estado (Arabe: الدولة الإسلامية, ad-Dawlah al-ʾIslāmiyyah), na dating kilala bilang Islamikong Estado ng Irak at Levant (ISIL) at Islamikong Estado ng Irak at Sirya (ISIS), ay isang hindi kinikilalang estadong jihadista sa Gitnang Silangan. Ito ay itinuturing na teroristang samahan ng mga pamahalaang kanluranin gaya ng Estados Unidos, Canada, Nagkakaisang Kaharian, at marami pang iba.